कभी आपने पक्षी की तरह उड़ सकने का सपना देखा है? यह ऐसी चुनौती है जिससे इंसान अब तक निबट नहीं पाया है. लेकिन स्विट्जरलैंड के रिसर्चरों ने एक ऐसा सिमुलेटर बनाया है जिसकी मदद से यह महसूस किया जा सकता है कि पक्षी कैसे उड़ते हैं. इस बार मंथन में देखिए कि यह सिमुलेटर कैसे काम करता है. इसके अलावा होगी डिजीटल इकॉनॉमी पर बात, जिस बारे में लोग 1990 के दशक से ही बात कर रहे हैं. इस शब्द का इस्तेमाल कारोबार और इंटरनेट को एक साथ जोड़कर व्यवसाय करने की नई संभावनाओं के लिए होता है. यह ट्रेड अब जर्मनी में पिछले कुछ सालों से जोर पकड़ रहा है और अर्थव्यवस्था का महत्वपूर्ण कारक होता जा रहा है. इसकी एक वजह यह भी है कि नई डिजीटल तकनीक खरीदारों की व्यक्तिगत इच्छाओं को पूरा करने को संभव बना रही है. देखिए मंथन में डिजायनर रोबोट पर खास रिपोर्ट.